Document ID: 32011D0334

NÕUKOGU OTSUS,
21. november 2006,
millega kiidetakse heaks Euroopa Ühenduste Komisjoni poolt Euroopa Aatomienergiaühenduse (keda esindab Euroopa Komisjon) ja Korea Vabariigi valitsuse vahelise termotuumasünteesi energeetikaalaste teadusuuringute valdkonna koostöölepingu sõlmimine
(2011/334/Euratom)
EUROOPA LIIDU NÕUKOGU,
võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
võttes arvesse komisjoni ettepanekut
ning arvestades järgmist:
(1)
Komisjon on vastavalt nõukogu 14. aprilli 2006. aasta direktiividele pidanud läbirääkimisi Euroopa Aatomienergiaühenduse (keda esindab komisjon) ja Korea Vabariigi vahelise termotuumasünteesi energeetikaalaste teadusuuringute valdkonna koostöölepingu sõlmimiseks.
(2)
Lepingu sõlmimine komisjoni poolt tuleks kiita heaks,
ON TEINUD JÄRGMISE OTSUSE:
Ainus artikkel
Euroopa Aatomienergiaühenduse nimel Euroopa Aatomienergiaühenduse (keda esindab Euroopa Komisjon) ja Korea Vabariigi valitsuse vahelise termotuumasünteesi energeetikaalaste teadusuuringute valdkonna koostöölepingu sõlmimine komisjoni poolt kiidetakse käesolevaga heaks.
Lepingu tekst on lisatud käesolevale otsusele.
Brüssel, 21. november 2006

Labels: 18
15
14
5